HOTĂRÂRE

privind aprobarea Strategiei Naţionale a României

pentru dezvoltarea turismului 2023-2035

În temeiul art. 108 din Constituția României, republicată, precum și al art. 25 lit. e) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare

Guvernul României adoptă prezenta hotărâre.

**Art. 1 -** Se aprobă Strategia Naţională a României pentru dezvoltarea turismului 2023-2035, prevăzută în Anexa care face parte integrantă din prezenta hotărâre.

**Art. 2 -** Ministerul Economiei, Antreprenoriatului și Turismului coordonează, potrivit domeniului de competență, implementarea Strategiei Naționale a României pentru dezvoltarea turismului 2023-2035, iar autoritățile/instituțiile publice implicate contribuie la punerea în aplicare a obiectivelor propuse prin aceasta.

**Art. 3 -** Finanțarea necesară îndeplinirii obiectivelor prevăzute în Strategia Națională a României pentru dezvoltarea turismului 2023-2035 se realizează în limita bugetelor anuale aprobate ale autorităților/instituțiilor publice implicate, precum și din alte surse legal constituite.

PRIM-MINISTRU,

Ion-Marcel CIOLACU